Թբիլիսիում տասնյակ ընտանիքներ մնացել են առանց տանիքի - AliQ Media
by Աննա Պեչենեւսկայաon 11/03/2017
Ուժգին հրդեհը ոչնչացրել է 2,5 հազար քմ բնակելի տարածք Թբիլիսիի Չուգուրեթի շրջանում: Եռահարկ բնակելի շենքում հրդեհը բռնկվել է նախօրեի ուշ երեկոյան, վերջին հարկի բնակարաններից մեկում: Կրակն արագ ընդգրկել է շենքի մեծ մասը: Մի քանի ժամ շարունակ հրդեհի հետ պայքարել է հրշեջ փրկարարական 20 հաշվարկ: 3 հրշեջներ թեթև վնասվածքներ են ստացել: Բնակիչները ժամանակին տարհանվել են, ոչ ոք չի տուժել, սակայն հրդեհի հետևանքով տասնյակ ընտանիքներ մնացել են դրսում:
Քաղաքապետարանի տեղեկատվությամբ` այրված շենքում 70 ընտանիք էր ապրում: Ընդամենը մի քանի բնակարաններ են, որ չեն այրվել: Այժմ հաշվարկվում են վնասի չափերը: Հրդեհից հետո տուժած բնակիչները տեղավորվել են տարբեր հյուրանոցներում: Քաղաքապետ Դավիթ Նարմանիան ասել է, որ հնարավորության սահմաններում օգնություն կցուցաբերվի առանց տանիքի մնացած բնակիչներին: Ըստ նախնական վարկածի` հրդեհի պատճառ կարող էր դառնալ էլէկտրահաղորդակցության լարերի անսարքությունը:
Տեղում աշխատում են փորձագետները` դեպքի իրական պատճառները ճշգրտելու նպատակով: Դեպքի առթիվ քրեական գործ է հարուցվել Վրաստանի ՔՕ-ի 188 հոդվածի 2-րդ մասով` անվտանգության կանոնների խախտման հետևանքով գույքի վնասում կամ ոչնչացում: Հոդվածը նախատեսում է տուգանք, ուղղիչ աշխատանքներ 2 տարի ժամկետով, կամ ազատազրկում միեւնույն ժամկետով:
Մենք միայն կողմ ենք վարչապետի բարեփոխումներին. Յան Քելլի
Վրաց ֆուտբոլասերները դեպի ՌԴ՝ առանց վիզայի
«Մի քիչ ավելի հայ դարձած՝ վերադարձանք» Բաթումիի խմբի ուխտագնացությունը՝ Երուսաղեմ
Խոսե Կարերասը հայտնեց համերգային կարիերայի ավարտի մասին
Jnews. Ջավախքյան ավանդական գաթան
Aliq Media/ 11/03/2017
Կոդա-Նինոծմինդա ավտոճանապարհին նոր ռեժիմ է սահմանված
Նորիկ Գասպարյան/ 10/03/2017
«Թբիլիսիի հիմնական խնդիրն անկանոն շինարարություններն են»,-լրագրողների հետ զրույցում հայտարարել է Թբիլիսիի քաղաքապետ Կախա Կալաձեն և վստահեցրել, որ խնդրի լուծման համար աշխատանքներն արդեն սկսվել են: (more…)